Den nordjyske by Gjøl er én af de steder i Danmark, hvor der er absolut flest minkavlere. Faktisk er næsten hver tiende husstand på Gjøl en minkfarm. Det mest koncentrerede sted er på Hovvej. En grusvej, hvor 18 minkfarme ligger side om side. En af minkavlerne er Svenn Aage Gregersen. Ifølge ham er Gjøl tæt på at være Danmarks minkhovedstad. Han har været minkavler i 55 år, og mink har i mindst ligeså lang tid været stort på Gjøl. I 1980’erne toppede det med 80 farme, men i dag er de nede på 39 farme i området. Der er 395 husstande på Gjøl, så det er tæt på, at hver tiende familie har mink. Hør hele Svenn Aage Gregersens historie herunder.

Opsummering:
Med 39 minkfarme er Gjøl én af de byer i Danmark, der har allerflest minkavlere.